Document ID: 31993R0512

ΚΑΝΟΝΙΣΜΟΣ (ΕΟΚ) αριθ. 512/93 ΤΗΣ ΕΠΙΤΡΟΠΗΣ της 5ης Μαρτίου 1993 για την αποδέσμευση των εγγυήσεων που κατατίθενται για τις άδειες εισαγωγής που προβλέπονται στον κανονισμό (ΕΟΚ) αριθ. 564/92 στον τομέα του χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 519/92 του Συμβουλίου της 27ης Φεβρουαρίου 1992 για ορισμένες λεπτομέρειες εφαρμογής της προσωρινής συμφωνίας για το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα αφενός και της Δημοκρατίας της Ουγγαρίας αφετέρου (1), και ιδίως το άρθρο 1,
Εκτιμώντας:
ότι ο κανονισμός (ΕΟΚ) αριθ. 564/92 της Επιτροπής (2) καθόρισε τις λεπτομέρειες εφαρμογής στον τομέα του χοιρείου κρέατος του καθεστώτος που προβλέπεται από την προσωρινή συμφωνία που συνήφθη από την Κοινότητα με τη Δημοκρατία της Ουγγαρίας-
ότι οι φορείς της Κοινότητας έχουν υποβάλει τις αιτήσεις τους για άδεια εισαγωγής για την περίοδο από 1ης Οκτωβρίου έως 31 Δεκεμβρίου 1992 κατά τη διάρκεια των δέκα πρώτων ημερών του Οκτωβρίου 1992- ότι κατά την εποχή αυ'τη οι φορείς ήταν πεπεισμένοι ότι μπορούν να εκπληρώσουν τις υποχρεώσεις που προκύπτουν από τα πιστοποιητικά εισαγωγής που εκδόθηκαν στις 23 Οκτωβρίου 1992-
ότι λόγω της εμφανίσεως της κλασικής πανώλης των χοίρων στην Ουγγαρία, έχουν απαγορευθεί για πολλές εβδομάδες με την απόφαση 92/539/ΕΟΚ της Επιτροπής (3) οι εισαγωγές στην Κοινότητα ζωντανών χοίρων καθώς και χοιρείου κρέατος και μεταποιημένων προϊόντων που προέρχονται από τη χώρα αυτή- ότι λόγω απροβλέπτων γεγονότων οι κοινοτικοί φορείς αδυνατούν να εφοδιασθούν από την ουγγρική αγορά με το σύνολο των ποσοτήτων που αναφέρονται στα πιστοποιητικά εισαγωγής-
ότι πρέπει να προβλεφθεί η αποδέσμευση των εγγυήσεων που αναφέρονται στο άρθρο 6 του κανονισμού (ΕΟΚ) αριθ. 564/92 για τις μη χρησιμοποιηθείσες άδειες εισαγωγής-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Αποδεσμεύονται οι εγγυήσεις που κατατέθηκαν για τις άδειες εισαγωγής που αναφέρονται στις ομάδες 1, 2, 3 και 4 του παραρτήματος Ι του κανονισμού (ΕΟΚ) αριθ. 564/92, οι οποίες εκδόθηκαν στις 23 Οκτωβρίου 1992, αλλά για τις οποίες οι υποχρεώσεις εισαγωγής δεν εκπληρώθηκαν πριν από το τέλος της διάρκειας ισχύος τους.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Μαρτίου 1993.

Labels: 11
17
3
6
18